L 28/12
BG
Официален вестник на Европейския съюз
31.1.2023 г.
Член 2 Приложно поле 1.
Настоящият регламент се прилага по отношение на следните риболовни кораби:
а) риболовни кораби на Съюза; и б) кораби на трети държави във водите на Съюза.
2.
Настоящият регламент се прилага и по отношение на:
а) някои видове любителски риболов, изрично посочени в съответните разпоредби на настоящия регламент; и б) риболовните дейности с търговска цел от брега.
Член 3 Определения За целите на настоящия регламент се прилагат определенията в член 4 от Регламент (ЕС) No 1380/2013.
Наред с това се прилагат следните определения: а) „кораб на трета държава“ означава риболовен кораб, плаващ под знамето на трета държава и регистриран в нея; б) „любителски риболов“ означава риболовни дейности с нетърговска цел, използващи морски биологични ресурси за развлечение, туризъм или спорт; в) „международни води“ означава водите извън суверенитета или юрисдикцията на която и да е държава; г) „общ допустим улов“ (ОДУ) означава: i) при видовете риболов, спрямо които се прилага изключението от задължението за разтоварване на сушата по член 15, параграфи 4—7 от Регламент (ЕС) No 1380/2013 — количеството риба от всеки запас, което може да се разтоварва на сушата всяка година; ii) при всички други видове риболов — количеството риба от всеки запас, което може да се лови всяка година; д) „квота“ означава дял от ОДУ, който е разпределен на Съюза, на държава членка или на трета държава; е) „аналитична оценка“ означава количествена оценка на тенденциите за даден запас въз основа на данни за биологичните характеристики и експлоатацията на запаса, за които в резултата на научен преглед е установено, че са с достатъчно добро качество за осигуряване на научно становище относно възможностите за бъдещ улов; ж) „размер на окото“ означава размерът на окото на риболовните мрежи съгласно определението в член 6, точка 34 от Регламент (ЕС) 2019/1241 на Европейския парламент и на Съвета (19); з) „регистър на риболовния флот на Съюза“ означава регистърът, създаден от Комисията в съответствие с член 24, параграф 3 от Регламент (ЕС) No 1380/2013; и) „риболовен дневник“ означава дневникът, посочен в член 14 от Регламент (ЕО) No 1224/2009; й) „измерителна шамандура“ означава шамандура, ясно обозначена с уникален референтен номер, позволяващ идентифициране на нейния собственик, и оборудвана със система за спътниково проследяване с цел наблюдение на местоположението ѝ; к) „действаща шамандура“ означава всяка измерителна шамандура, която е предварително активирана, включена и разположена в морето на плаващо устройство за привличане на рибата (УПР) или на парче дърво, която предава данни за местоположението и всяка друга налична информация — например информация от сонари; (19) Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) No 1967/2006 и (ЕО) No 1224/2009 на Съвета и на регламенти (ЕС) No 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) No 894/97, (ЕО) No 850/98, (ЕО) No 2549/2000, (ЕО) No 254/2002, (ЕО) No 812/2004 и (ЕО) No 2187/2005 на Съвета (ОВ L 198, 25.7.2019 г., стр. 105).